**Tezat e masterit për diskutim publik të miratuara nga Departamenti i Mësimdhënies Lëndore**

**Me datë 08.04.2025**

|  |
| --- |
| Vendimet për DISKUTIM PUBLIK  |
| # | Kandidati | Specializimi | Tema e punimit | Komisioni |
| 1 | Erblina Mehmetaj | Master i Mësimdhënies lëndore me specializim në Histori | Mësimdhënia e historisë në shek. XXI sipas opinionit të mësimdhënesve | Kryetar/e | Prof.dr. Sedat Baraliu |
| Mentor/e | Prof.dr. Bahtije Gërbeshi Zylfiu |
| Anetar/e | Prof.dr. Jehona Rrustemi |
| 2 | Fatbardha Ismajli | Master i mësimdhënies lëndore me specializim në histori | Ndikimi i filmit në përmirësimin e rezultateve të të nxënit në lëndën e historisë. | Kryetar/e | Prof.dr. Sedat Baraliu |
| Mentor/e | Prof.dr. Bahtije Gërbeshi Zylfiu |
| Anetar/e | Prof.dr. Ilir Muharremi |
| 3 | Albilon Gallapeni | Master i mësimdhënies lëndore me specializim në histori | Roli i prindërve në vlerësimin e vazhdueshëm të nxënësve të klasës së VI-të në lëndën e historisë | Kryetar/e | Prof.dr. Veli Kryeziu |
| Mentor/e | Prof.dr. Sedat Baraliu |
| Anetar/e | Prof.dr. Bahtije Gërbeshi |
| 4 | Liridona Fejzullahu | Master i Mësimdhënies Lëndore: Mësimdhënia e Gjuhës dhe Letërsisë Shqipe | Mësimi i lidhëzave dhe drejtshkrimi i tyre te nxënësit e shkallës kurrikulare 3 | Kryetar/e | Prof.dr. Xhavit Beqiri |
| Mentor/e | Prof.dr. Naser Pajaziti |
| Anetar/e | Prof.dr. Vlora Sylaj |
| 5 | Magbule Sallahu | Master i Mësimdhënies Lëndore: Mësimdhënia e Gjuhës dhe Letërsisë Shqipe | Mësimi i formave të pashtjelluara të foljes në kl. 6-12 | Kryetar/e |  Prof.dr. Xhavit Beqiri |
| Mentor/e | Prof.dr. Naser Pajaziti |
| Anetar/e | Prof.dr. Atdhe Hykolli |
| 6 | Ngadhnjim Neziri | Master i mësimdhënies lëndore me specializim në histori | Analiza e përmbajtjes dhe metodologjia e librit të historisë të klasës së dymbëdhjetë | Kryetar/e | Prof.dr. Ethem Çeku  |
| Mentor/e | Prof.dr. Sedat Baraliu |
| Anetar/e | Prof.dr. Veli Krueziu  |
| 7 | Jozef Krasniqi | Master i Mësimdhënies Lëndore: Mësimdhënia e Gjuhës dhe Letërsisë Shqipe | Përfaqësimi i periudhave letrare në tekstet shkollore nga klasa VI – IX | Kryetar/e | Prof.dr. Naser Pajaziti |
| Mentor/e | Prof.dr. Atdhe Hykolli |
| Anetar/e | Prof.dr. Xhavit Beqiri |
| 8 | Samir Gashi | Master i Mësimdhënies lëndore me specializim në gjeografi | Përparësitë e përdorimit të hartës në mësimin e Gjeografisë për arritjen e kompetencës nxënës i suksesshëm, shkalla e 3-të e kurrikulës | Kryetar/e | Prof.dr Tomor Çela |
| Mentor/e | Prof.dr. Valbon Bytyqi |
| Anetar/e | Prof.dr. Ethem Çeku |
| 9 | Rozafat Ukimeri | Master i Mësimdhënies lëndore me specializim në gjeografi | Ndikimi i teksteve shkollore në efektivitetin e mësimnxënies së lëndës së gjeografisë në klasën X | Kryetar/e | Prof.dr. Tomor Çela |
| Mentor/e | Prof.dr. Valbon Bytyqi |
| Anetar/e | Prof.dr. Sedat Baraliu |

**Kandidati/ja: 1. Erblina Mehmetaj**

Tema: **Mësimdhënia e historisë në shek. XXI sipas opinionit të mësimdhënesve.**

**ABSTRAKTI**

Mësimdhënia e historisë është e rëndësishme ndihmon nxënësit të kuptojnë dhe të vlerësojnë ngjarjet dhe proceset historike të kaluara. Shek.XXI është kohë e ndryshimeve të mëdha e të shpejta në fillim ndryshimi duket i vështirë por mund të sjell mundësi të reja. Qëllimi i këtij hulumtimi është të hulumtoj se si ka ndryshuar mësimdhënia e historisë më anë të teknikave metodave, mjeteve didaktike dhe gjithçka që e përben një mësimdhënie bashkohore duke parë këtu ndryshime të shumta që nga planifikimi i orës mësimore deri tek vlerësimi apo vetëvlerësimi i nxënësve dhe ndikimi i tyre për një mësimdhënie efektive. Metodat që mund të përdoren në mësimdhënien e shek. XXI janë të shumta është e rëndësishme çfarë metode zgjedh në realizimin e procesit mësimor për tema të caktuara kjo zgjidhje ndikon nëpërmjet saj që të arrihen një përvetësim sa më i mirë nga ana e nxënësve dhe një mësimdhënie efektive pasi që mësimdhënia e historisë përfshinë ngjarje, të shumta duhet përshtatur ngjarjet në mënyrë kronologjike që nxënësit të kenë më të lehtë në nxënie. Një nga sfidat e mësimdhënies së historisë së studentëve aktualë është se si të transformohet një lëndë përgjithësisht e mërzitshme për t'u berë më tërhequr për nxënësit e shekullit të XXI-të. Pasi që mos përdorimi i metodave bashkohore mund të bëjë nxënësit të mos jenë aktiv dhe lënda bëhët më e mërzitshme. Duke filluar nga ndryshimet që janë bërë prej planifikimit deri tek vlerësimi i nxënësve për një mësimdhënie me të qëndrueshme dhe me efektive. Këto ndryshime qe janë bërë të mësimdhënies anët pozitive tyre do të mundohem ti trajtojmë më anë të këtij hulumtimi. Pjesmarrës të këtij hulumtimi do të jenë nxënësit e klasës VI.1 dhe IX.1 dhe mësimdhënësit e lëndës së historisë shkollës “ Meto Bajraktari” në Prishtinë. Për realizimin e këtij hulumtimi do të përdorim metodën cilësore do të realizohet me intervist gjysmëstrukturuar më 15 mësimdhënës dhe një pyetësor për nxënësit. Nxënësit do të tregojnë cila teknik është më e përshtatshme për një mësimdhënie efektive.

**Fjalët kyce:** mësimdhënia, nxënësit, historia, shekulli XXI, shkolla.

# **Kandidati/ja: 2. Fatbardha Ismajli**

Tema: **Ndikimi i filmit në përmirësimin e rezultateve të të nxënit në lëndën e historisë.**

**ABSTRAKTI**

Mësimdhënia e lëndës së historisë është më efektive me përdorimin e teknologjisë në veçanti me përdorimin e filmit në orën mësimore. Duke e ditur që historia është kuptuar gjithmonë si një lendë e cila brenda saj përmbanë aspekte të ndryshme, por që literatura dhe shpjegimi i saj ka qenë i thatë pasi që tekstet shkollore atë e kanë ofruar dhe se nuk është paramenduar apo planifikuar për shumë kohë ndonjë ide tjetër e të mësuarit të historisë.

Tani, duke e ditur se jemi në epokën e internetit vlen të theksohet se si historia dhe çdo lëndë tjetër mund të mësohet ashtu siç nxënësi e ka me të lehtë dhe më të kapshme për të nxënë.

Qëllimi kryesor i këtij hulumtimi : Ndikimi i filmit në të nxënit e historisë është që të tregoj qartë dhe drejt mendimet e nxënësve dhe mësimdhënësve se si arrin filmi të formoj një të nxënë të lehtë dhe të qartë tek nxënësit dhe se si ndihmon në fokusimin dhe të mësuarit e qëndrueshëm për të përmirësuar rezultatet e të nxënit në lëndën e historisë.

A do mund të zëvendësoj filmi një pjesë të literaturës që konsiderohet si diçka e tepërt në lëndën e histories? Cilat janë anët pozitive që arrijmë me anë të filmit, dhe cilët janë anët negative që mund të ndikoj filmi në mënyrë jo të duhur tek nxënësit dhe të nxënit e tyre.

Si pjesë e këtij hulumtimi ishin nxënësit dhe mësimdhënësit e shkollës fillore të mesme të ulët “Migjeni” në Siboc. Hulumtimi perfshinë brenda vetes intervista me mësimdhënës dhe një pyetësor për nxënësit ku ata treguan përvojen e tyre dhe se a e praktikojnë filmin si pjesë e planifkimit për një mësimdhënie efektive në lëndën e historisë.

Me shpresë se ky hulumtim do të ndikoj në të ardhmen për të kuptuar qartë se si me thjeshtësi mund të kuptojmë lëndën e historisë dhe të bejmë atë me atraktive.

***Fjalëtkyçe****: filmi, historia, shkolla, nxënësit, mësimdhënësit.*

# **Kandidati/ja: 3. Albilon Gallapeni**

Tema: **Roli i prindërve në vlerësimin e vazhdueshëm të nxënësve të klasës së VI-të në lëndën e histories**

**ABSTRAKT**

 Vlerësimi është ndër proceset më komplekse dhe më të ndjeshme gjatë punës së mësimdhënësit, është një proces shumë i rëndësishëm në sistemin arsimor pa të cilin nuk do të kishte funksionuar mësimdhënia dhe mësimnxënia. Andaj vlerësimi luan një rol të rëndësishëm në nxitjen dhe dëshirën e nxënësve për të zotëruar informacione të reja. Qëllimi kryesor i vlerësimit është marrja e vendimeve që synojnë përmirësimin e rezultateve të të nxënit dhe vetë procesin e të nxënit.

 Një rol të rëndësishëm në procesin e vlerësimit të vazhdueshëm luajnë edhe prindërit të cilët janë pjesë e pa ndashme e procesit arsimorë. Bashkëpunimi mes mësimdhënësve dhe prindërve sjellë rezultate të dukshme në procesin e mësimdhënies dhe mësimnxënies. Prandaj një pikë nxitëse që ta zhgjedh kët temë për hulumtim ka pasur ndikim edhe profesioni i mësimdhënësit të lëndës së historisë që e ushtroj që gjashtë vite në ShFMU ”Mati Logoreci” – Prizren. Duke qenë pjesë e procesit edukativo-arsimorë nëpërmjet këtij hulumtimi synoj të sjellë në pah rolin e prindërve dhe ndikimin e tyre në procesin e vlerësimit të vazhdueshëm te nxënësit e klasës së VI-të në lëndën e historisë, duke trajtuar edhe aspektet sociale, familjare, arsimore dhe profesionale të secilit prindër të nxënësve.

 Duke u bazuar edhe në shumë hulumtime të fushave të ndryshme dhe në studime të bëra viteve të fundit në vendin tonë, vërteton se pjesëmarrja e prindërve në procesin e vlerësimit të vazhdueshëm dhe i bënë ata pjesë të procesit edukativo-arsimorë. Një rëndësi e veqant këtë studim e karakterizon edhe nxënësit e klasave të VI-ta të cilët ballafaqohen edhe me ndryshimin e mësimdhënies dhe vlerësimin pasiqë nga klasa 1 deri 5 kanë pasur vetëm një mësimdhënës dhe vlerësimi nuk ka qenë me nota numerike. Duke u bazuar në këto ndryshime roli i prindërve në vlerësimin e vazhdueshëm sjellë të arritura të dukshme te fëmijët e tyre dhe mbështetje në përgjithësit e reja.

**Fjalët kyçe**: Arsimi, vlerësimi i vazhdueshëm, roli i prindërve, institucionet, shkollat, mësimdhënësit, nxënësit etj.

**Kandidati/ja: 4.** Liridona Fejzullahu

Tema: **Mësimi i lidhëzave dhe drejtshkrimi i tyre te nxënësit e shkallës kurrikulare 3**

**Abstrakti**

Ky studim trajton mësimin dhe drejtshkrimin e lidhëzave tek nxënësit, duke shqyrtuar rëndësinë e tyre në zhvillimin gjuhësor dhe komunikativ. Lidhëzat janë elemente themelore në strukturimin e fjalive dhe lidhjen e ideve, duke mundësuar një rrjedhë logjike dhe koherencë në komunikim.

Megjithatë, nxënësit shpesh përballen me sfida në përdorimin dhe drejtshkrimin e saktë të tyre, për shkak të kompleksitetit të rregullave gramatikore dhe variacioneve në përdorimin praktik.

Ky punim si metodologji do të ketë qasjen sasiore apo kuntitative andaj edhe interpretimi i të dhënave do të bëhet duke pasur parasysh këtë fakt.

Ndërsa pjesëmarrës në hulumtim do të jenë mësimdhënës dhe nxënës të shkollave të ndryshme. Si instrument për mbledhjen e të dhënave do të përdorë pyetësor. Rezultatet e hulumtimit pres që të japin përgjigje rreth sfidave kryesore që hasin nxënësit gjatë mësimit të lidhëzave, si dhe gabimet e zakonshme që ndodhin në drejtshkrimin e tyre.

Përmes një qasjeje të kombinuar teorike dhe praktike, hulumtimi do të shqyrtojë mënyrat më të mira për të ndihmuar nxënësit të përvetësojnë përdorimin e saktë të lidhëzave dhe drejtshkrimit të tyre në kontekste të ndryshme gjuhësore. Për gjithë këtë punë hulumtuese besoj që do të arrihet qëllimi i këtij hulumtimi.

 Ajo çfarë unë besoj se është më e vlefshme në këtë hulumtim mendoj se është ajo se çfarë pritet të ndryshoj apo përmirësojë me përfundimin e këtij hulumtimi. Përveçqë do të pasqyrojë një pjesë të realitetit në shkolla, do të pasqyrojë edhe hapat që duhet të ndërmerren.

**Fjalët kyçe:** lidhëza, klasifikim, nxënës, drejtshkrim.

**Kandidati/ja: 5.** **Magbule Sallahu**

Tema : **Mësimi i formave të pashtjelluara të foljes në kl. 6-12**

**Abstrakti**

Studimi “Mësimi i formave të pashtjelluara të foljes në kl. 6-12” ka për qëllim hulumtimin e mënyrës se si shpjegohen dhe mësohen format e pashtjelluara të foljes në tekstet shkollore të përfshira në kurrikulën bërthamë për mësimin e gjuhës shqipe në klasat 6-12. Pjesë e këtij hulumtimi është analiza e teksteve shkollore të përdorura për mësimin e formave të pashtjelluara të foljes, si dhe mbledhja e të dhënave përmes pyetësorëve që u janë shpërndarë mësimdhënësve dhe nxënësve për të vlerësuar se si këto forma shpjegohen dhe përdoren në mësimdhënie dhe mësimnxënie. Përdorimi i pyetësorëve siguron një panoramë të hollësishme për perceptimin dhe praktikat mësimore në lidhje me format e pashtjelluara të foljes në këto nivele arsimi. Për të udhëhequr këtë studim janë përcaktuar disa pyetje kërkimore, të cilat përqendrohen në mënyrën se si udhëzimi i qartë dhe praktikat mësimore ndikojnë në aftësitë e nxënësve për të përdorur saktë këto forma në gjuhën e shkruar dhe të folur. Hulumtimi synon të zbulojë marrëdhënien mes frekuencës dhe kohëzgjatjes së praktikës mësimore dhe aftësisë së nxënësve për të përdorur format e pashtjelluara të foljes, si dhe të zbulojë nëse ka dallime të ndjeshme në zotërimin e këtyre formave mes klasave të ndryshme (6-12). Po ashtu, shqyrtohet se si nxënësit perceptojnë sfidat dhe përfitimet e mësimit të këtyre formave dhe cilat strategji mësimore janë më efikase në përmirësimin e të kuptuarit të këtyre formave nga nxënësit. Përmes analizës së këtyre të dhënave dhe përqendrimit në materialet dhe strategjitë mësimore të propozuara, hulumtimi mundohet të kontribuojë në përmirësimin e praktikave mësimore për mësimin e formave të pashtjelluara të foljes dhe të ofrojë rekomandime për mësimdhënësit në mënyrë që të rrisin efektivitetin e mësimdhënies për këtë temë, duke ndihmuar zhvillimin e aftësive gjuhësore të nxënësve në klasat 6-12.

**Fjalë çelës:** format e pashtjelluara, folja, klasat 6-12, mësimdhënia, mësimi, kurrikula bërthamë.

**Kandidati/ja:6.** Ngadhnjim Neziri

Tema: **Analiza e përmbajtjes dhe metodologjia e librit të historisë të klasës së dymbëdhjetë**

# **ABSTRAKTI**

Kjo temë e masterit, analizon përmbajtjen dhe metodologjinë e tekstit të historisë për klasën e XII të Shtëpisë Botuese Albas, i cili luan një rol të rëndësishëm në formimin e njohurive dhe të kuptuarit të historisë nga nxënësit e shkollave të mesme. Duke qenë se teksti shkollor i historisë është burimi kryesor për të mësuar ngjarje, figura dhe procese historike, është thelbësore të vlerësohet saktësia, objektiviteti dhe efektiviteti didaktik i tij. Objektivat kryesore të këtij studimi përfshijnë: identifikimin dhe vlerësimin e temave kryesore të trajtuara në tekstin shkollor; duke analizuar saktësinë dhe objektivitetin e përmbajtjes historike; vlerësimin e metodologjisë së përdorur për paraqitjen e informacionit dhe ndërveprimin e tij me nxënësit; ekzaminimi i përdorimit të burimeve dhe referencave; dhe analizimin e ilustrimeve dhe materialeve mbështetëse për të përcaktuar kontributin e tyre në kuptimin e temave historike. Metodologjia e studimit përfshin intervista gjysmë të strukturuara me mësimdhënës dhe nxënës të SHML “Dr. ShabanHashani” në Ferizaj, SHML “Kuvendi i Lezhës” në Viti, SHML “Xhevdet Doda” në Prishtinë, SHM,L “ Xhelal Hajda Toni në Rahovec, SHML “ Sami Frashëri” në Prishtinë nga të cilët u morën mendimet se si i shohin ato tekstet shkollore, poashtu u morën edhe mendimet e dhjetë nxënësve për temat që u pëlqenin, dhe nxitën formën e debatit, rrjedhimisht në formimin e qasjes më kritike brenda librit të historisë së klasës së dymbëdhjetë për drejtimin e shkencave shoqërore - gjuhë. Përdorimi i metodave të ndryshme kërkimore siguron një vlerësim gjithëpërfshirës të librit, duke marrë parasysh këndvështrime të ndryshme dhe qasje analitike. Rezultatet e pritshme synojnë të japin një vlerësim të qartë të cilësisë dhe efektivitetit të librit të Historisë për klasën e XII, ku për shqyrtimin e rezultateteve është përdorur intervista gjysmë e strukturuar për formimin e analizës tematike. Ky studim pritet të kontribuojë në përmirësimin e arsimit të historisë në shkollat ​​e mesme dhe të ndihmojë mësuesit në përdorimin e paradigmave më efektive dhe të sakta për mësimin e nxënësve.

**Fjalët kyçe:***Historia, metodologjia, kurrikula, shkolla, nxënësi*

**Kandidati/ja:7. Jozef Krasniqi**

Tema: **Përfaqësimi i periudhave letrare në tekstet shkollore nga klasa VI – IX**

**Abstrakti**

Përfaqësimi i periudhave letrare në tekstet tona shkollore, është një temë interesante në dukje por edhe në paraqitjen e saj, përfaqësimi i tyre dhe ndërlidhja e anasjelltë ndërmjet tyre, andaj e kemi parë të udhës që trajtimi i tyre, ka qenë pikësynimi i trajtesës sonë, në këtë punim diplome. Ajo që kemi paraqitur në këtë punim është pikërisht kategorizimi i periudhave letrare të letërsisë sonë kombëtare, në tekstet shkollore nga klasa e VI-IX, pra jemi njohur me të gjitha periudhat letrare, duke filluar nga prezenca e letërsisë popullore, letërsia e vjetër shqipe apo humanizmi, fillimet e saj në shek, XVI e XVII, Letërsia bejte, arbëreshe, Letërsia e Rilindjes, apo romantizmit, ajo e realizmit socialist, Letërsia shqiptare në Kosovë, Maqedoni të Veriut, Mal të Zi e deri në ditët tona, apo bashkëkohore, kemi analizuar prezencën e këtyre periudhave, sa dhe si janë të përfshira? Cilat periudha letrare janë përfaqësuar në tekstet mësimore, dallimet e tyre në tekste, sa janë prezente, kemi përfshirë të gjitha këto periudha në secilin libër shkollor? Pra në këtë formë ky punim ka përdorur metodologjinë e përzier. Hulumtimi është realizuar mbi bazën e dizajnit përshkrues, ku si mostër janë pikërisht tekstet shkollore, dhe brenda rezultateve të gjetura janë realizuar, edhe intervistat gjysmë të strukturuara, të cilat janë realizuar me mësimdhënës të ndryshëm nga disa shkolla rreth përfaqësimit të këtyre periudhave. Nga hulumtimi në fjalë kemi dhënë rezultate që do ta qartësonin këtë element, si dhe janë dhënë po ashtu edhe mendimet e mësimdhënësve të ndryshëm mbi këtë përfaqësim. Kuptimi i periudhave letrare ka rëndësi të madhe veçanërisht për ta kuptuar edhe letërsinë si art , trendet e saj në përgjithësi, metodat e përdorura, zhvillimet historike, rrjedhat e saj, prandaj hulumtimi ynë, ka vënë në pah rëndësinë e periudhave letrare, gjithashtuedhe mendimin e profesionistëve arsimor mbi këtë përfaqësim.

**Fjalët çelës :** autorë, letërsi, periudhë letrare, tekst letrar, tekste shkollore.

**Kandidati/ja:8. Samir Gashi**

Tema: **Përparësitë e përdorimit të hartës në mësimin e Gjeografisë për arritjen e kompetencës nxënës i suksesshëm, shkalla e 3-të e kurrikulës**

**ABSTRAKT**

Lënda e gjeografisë si gjithmonë ka zënë një vend kyç në grupin e lëndëve të shkencave shoqërore dhe natyrore në shkollat e mesme të ulëta dhe të larta, pra këtë rol e gëzon edhe me Kurrikulën e re të Arsimit Parauniversitar në Kosovë.

Hartat janë gjuha ose mjeti komunikues më i rëndësishëm për transferimin e dijeve të një hapësire të caktuar në shkencën e gjeografisë, prandaj themi se për të mësuar gjeografinë përdorimi i hartës është shumë i rëndësishëm për të gjithë nxënësit, ata me ndihmën e mësimdhënësve të tyre, duhet të dinë që të përdorin hartat nga ato më të komplikuarat deri tek ato më të thjeshtat. Përveç se shërbejnë si burim informacioni për të kuptuar botën përreth, hartat luajnë një rol të rëndësishëm në nxitjen e mendimit kritik dhe në ndihmën për të marrë vendime të informuara në fusha të ndryshme të jetës.

Përmes këtij hulumtimi paraqiten përparësitë e përdorimit të hartës në lëndën e gjeografisë për zhvillimin e kompetencave, konkretisht të Kompetencës së 3-të, Nxënës i Suksesshëm në shkallën e 3 (klasa VI dhe VII).

Për realizimin e këtij hulumtimi jemi shërbyer me literatura nga më të ndryshmet të cilat lidhen gjithmonë me temën si dhe kemi bërë hulumtim në shkollat e Prishtinës në bashkëpunim me nxënësit si dhe me mësimdhënësit e tyre, me anë të këtij hulumtimi kemi paraqitur se cilat janë dobitë ose përparësitë që ka përdorimi i hartës për arritjen e kësaj kompetence për shkallën e 3-të të kurrikulës.

Për të arritur tek rezultatet e synuara në hulumtimin tonë, kemi përdorur metodën sasiore dhe cilësore, pra kemi të bëjmë më një hulumtim të përzier (sasior, cilësor).

Si instrumente hulumtuese në këtë hulumtim, kemi zhvilluar një pyetësor me nxënësit e klasave të VI -ta dhe të VII-ta dhe intervista me mësimdhënësit e gjeografisë, si dhe të organizohet një fokus grup. Qëllimi është që të kuptohen ngecjet që hasin më së shumti nxënësit në përdorimin e hartës në lëndën e Gjeografisë si dhe njohuritë e tyre mbi rezultatet e kompetencave që kërkohen të arrihen.

**Fjalët kyçe:***Gjeografi, hartë, kurrikulë bërthamë, nxënës i suksesshëm, shkalla e tretë.*

**Kandidati/ja: 9.** **Rozafat Ukimeri**

Tema: **Ndikimi i teksteve shkollore në efektivitetin e mësimnxënies së lëndës së gjeografisë në klasën X**

**ABSTRAKT**

Tekstet shkollore janë një nga burimet fundamentale të mësimnxënies dhe luajnë një rol të rëndësishëm në përvetësimin e njohurive nga nxënësit. Në këtë studim analizohet ndikimi i cilësisë dhe strukturës së teksteve shkollore të gjeografisë në aftësitë njohëse dhe rezultatet akademike të nxënësve të klasës së dhjetë. Duke marrë parasysh zhvillimet bashkëkohore në teknologjinë edukative studimi heton gjithashtu rolin e materialeve alternative dhe digjitale në përmirësimin e procesit të mësimnxënies. Qëllimi kryesor i këtij studimi është të kuptojë ndikimin që kanë tekstet shkollore në përvetësimin e koncepteve gjeografike dhe në zhvillimin e aftësive analitike të nxënësve. Synohet të krahasohen tekstet tradicionale me burimet digjitale për të nxjerrë përfundime mbi efektivitetin e tyre.

Studimi bazohet në një metodologji kuantitative dhe kualitative. Kampioni përbëhej nga 88 nxënës të klasës së dhjetë dhe 6 mësues nga disa gjimnaze në Kosovë me fokus në Prizren. Të dhënat u mblodhën përmes pyetësorëve dhe intervistave të strukturuara me nxënësit dhe mësuesit. U analizuan elementet përmbajtësore dhe didaktike të teksteve shkollore të përdorura për lëndën e gjeografisë. Të dhënat u përpunuan me analiza statistikore dhe përmbledhje tematike. Rezultatet treguan se cilësia e teksteve shkollore ndikon ndjeshëm në aftësinë e nxënësve për të kuptuar dhe aplikuar konceptet gjeografike. Tekstet që përfshinin shembuj praktikë dhe ilustrime vizuale kishin ndikim më të madh në mësimnxënie krahasuar me ato që ofronin informacion të ngurtë dhe të pakuptueshëm. Nxënësit që përdornin burime digjitale dhe materiale alternative shfaqën përmirësime të dukshme në rezultatet akademike dhe në motivimin për të mësuar.

**Fjalët kyçe:***Tekste shkollore, mësimnxënie, gjeografi, cilësia e teksteve, burime digjitale, klasa e 10, efektiviteti i mësimnxënies.*